SK
21.11.2022
Úradný vestník Európskej únie
C 441/9
Po tretie, Všeobecný súd sa dopustil nesprávneho právneho posúdenia a/alebo zjavne nesprávneho hodnotenia alebo posúdenia, keď dospel k záveru, že pokiaľ výnimky poskytujú selektívnu výhodu (quod non), nemôžu byť odôvodnené na základe administratívnej uskutočniteľnosti.
Po štvrté, Všeobecný súd sa dopustil nesprávneho právneho posúdenia, keď riadne nezohľadnil a neuplatnil závery rozsudku z 12. septembra 2006, Cadbury Schweppes a Cadbury Schweppes Overseas, C-196/04, EU:C:2006:544, a to či už pri posudzovaní problematiky referenčného rámca, selektívnej výhody, alebo pri posudzovaní otázky, či výnimky (alebo niektorá z nich) môžu byť odôvodnené za účelom ochrany slobody usadiť sa podľa článku 49 ZFEÚ.
Ďalej alebo subsidiárne, Všeobecný súd neposkytol dostatočné dôvody pre svoje závery v tejto problematike.
(1)
Ú. v.
EÚ L 216, 2019, s. 1.
Návrh na začatie prejudiciálneho konania, ktorý podala Consiglio di Stato (Taliansko) 19. augusta 2022 – Autorità di Regolazione per Energia Reti e Ambiente (ARERA)/Fallimento Esperia SpA, Gestore dei Servizi Energetici SpA – GSE (Vec C-558/22) (2022/C 441/13) Jazyk konania: taliančina Vnútroštátny súd, ktorý podal návrh na začatie prejudiciálneho konania Consiglio di Stato
Účastníci konania pred vnútroštátnym súdom Žalobkyňa: Autorità di Regolazione per Energia Reti e Ambiente (ARERA) Žalované: Fallimento Esperia SpA, Gestore dei Servizi Energetici SpA – GSE
Prejudiciálna otázka Bránia: — článok 18 ZFEÚ v rozsahu, v akom stanovuje zákaz akejkoľvek diskriminácie na základe štátnej príslušnosti v rámci rozsahu pôsobnosti zmlúv, — články 28 a 30 ZFEÚ v časti, v ktorej stanovujú zrušenie dovozných ciel a poplatkov s rovnakým účinkom, — článok 110 ZFEÚ v rozsahu, v akom stanovuje zákaz dovozných daní prevyšujúcich dane ukladané priamo či nepriamo na podobné domáce výrobky, — článok 34 ZFEÚ v rozsahu, v akom stanovujú zákaz opatrení s účinkom rovnocenným množstevným obmedzeniam dovozu, — články 107 a 108 ZFEÚ v rozsahu, v akom stanovujú zákaz vykonať opatrenie štátnej pomoci, ktoré nebolo oznámené Komisii a je nezlučiteľné s vnútorným trhom, — smernica 2009/28/ES (1) v rozsahu, v akom má za cieľ podporiť obchodovanie so zelenou elektrickou energiou v rámci Spoločenstva a výrobné kapacity jednotlivých členských štátov,